*Návrh VZN vyvesený na úradnej tabuli obce Dolné Otrokovce: 20.11.2015*

*VZN vyvesené na úradnej tabuli obce Dolné Otrokovce: 11.12.2015*

*VZN nadobúda účinnosť dňa 1.1.2016.*

***Obecné zastupiteľstvo v Dolných Otrokovciach na základe § 4 ods. 3 písm. c), § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s ustanoveniami § 4 a súvisiacich ustanovení a § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov***

**sa uznieslo na vydaní tohto**

**všeobecne záväzného nariadenia Obce Dolné Otrokovce**

### *VŠEOBECNE ZÁVÄZNÉ NARIADENIE*

***č. 2/2015***

***o dani z nehnuteľnosti na území obce Dolné Otrokovce***

**I. č a s ť**

**Všeobecné ustanovenia**

**§ 1**

**Úvodné ustanovenia**

Základné náležitosti o miestnej dani za nehnuteľnosti sú ustanovené v § 4 a nasl. Zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenia**

1. Obec Dolné Otrokovce ako správca dane (ďalej len „správca dane“) zavádza s účinnosťou od 1.1.2016 miestnu daň z nehnuteľností.
2. Predmetom tohto všeobecne záväzného nariadenia je určenie náležitosti miestnej dane z nehnuteľností v zmysle príslušných ustanovení zákona č. 582/2004 Z.z.

**§ 3**

**Predmet úpravy VZN**

Predmetom tohto všeobecne záväzného nariadenie je určenie náležitosti miestnej dane z nehnuteľnosti, ktorá zahŕňa:

1. daň z pozemkov
2. daň zo stavieb
3. daň z bytov a z nebytových priestorov v bytovom dome (ďalej len „daň z bytov“)

**II. časť**

**Daň z pozemkov**

**§ 4**

**Hodnoty pozemkov**

Správca dane ustanovuje na území obce Dolné Otrokovce hodnotu pozemku, ktorou sa pri výpočte základu dane z pozemkov násobí výmera pozemku v m2 za :

|  |  |  |
| --- | --- | --- |
| *Druh pozemku na území obce Dolné Otrokovce* | | *Hodnota v €/m2* |
| a) | Orná pôda, chmeľnice, vinice, ovocné sady,  trvalé trávnaté porasty | **0,4527**  **0,1185** |
| b) | záhrady | **1,3200** |
| c) | Zastavané plochy a nádvoria, ostatné plochy | **1,3200** |
| d) | Lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy | **0,0700**  **\*** |
| e) | Stavebné pozemky | **13,2700** |

**Poznámka:**

Hodnota pozemku stanovená pre obec Dolné Otrokovce podľa:

Prílohy č. 1 zákona 582/2004 Z.z.

Prílohy č. 2 zákona 582/2004 Z.z.

\* - takto určená hodnota pozemku sa použije len vtedy, ak daňovník hodnotu pozemku nepreukáže znaleckým posudkom.

**§ 5**

**Sadzba dane**

Obec Dolné Otrokovce ako správca dane v súlade s ustanovením § 8 ods. 2 zákona č. 582/2004 Z.z. , určuje ročnú sadzbu dane z pozemkov nasledovne:

1. orná pôda, ovocné sady, trvalé trávnaté porasty **0,75 % zo základu dane,**
2. záhrady **0,30 % zo základu dane,**
3. zastavané plochy a nádvoria, ostatné plochy **0,30 % zo základu dane,**
4. lesné pozemky **0,30 % zo základu dane,**
5. stavebné pozemky **0,25 % zo základu dane.**

**III. časť**

**Daň zo stavieb**

**§ 6**

**Sadzba dane**

1. Správca dane určuje ročnú sadzbu dane zo stavieb za každý aj začatý m2 zastavanej plochy nasledovne:

|  |  |  |
| --- | --- | --- |
| Druh pozemku na území obce Dolné Otrokovce | | Hodnota v €/m2 |
| a) | Stavby na bývanie a drobné stavby, ktoré majú doplnkovú funkciu pre hlavnú stavbu | **0,040** |
| b) | Stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu | **0,100** |
| c) | Chaty a stavby na individuálnu rekreáciu | **0,050** |
| d) | samostatne stojace garáže | **0,130** |
| e) | Stavby hromadných garáží | **0,130** |
| f) | Stavby hromadných garáží umiestnené pod zemou | **0,130** |
| g) | Priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu | **0,270** |
| h) | Stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou | **0,810** |
| i) | Ostatné stavby neuvedené v písmenách a) až h) | **0,040** |

2. Správca dane určuje pri viacpodlažných stavbách pre všetky druhy stavieb príplatok **za podlažie 0,02 €,** okrem prvého nadzemného podlažia.

**IV. časť**

**Daň z bytov**

**§ 7**

**Sadzba dane**

Správca dane určuje na území obce Dolné Otrokovce ročnú sadzbu dane z bytov a nebytových priestorov v bytovom dome za každý aj začatý m2 podlahovej plochy bytu a nebytového priestoru v bytovom dome:

|  |  |
| --- | --- |
| *Druh nehnuteľnosti na území obce Dolné Otrokovce* | *Hodnota v €/m2* |
| Byt  Nebytové priestory, ktoré neslúžia na podnikanie a inú zárobkovú činnosť | **0,040**  **0,040** |

**V. časť**

**Spoločné, zrušovacie a záverečné ustanovenia**

**§ 8**

**Oslobodenie od dane a zníženie dane z nehnuteľností**

1. Správca dane od dane z pozemkov oslobodzuje:
2. pozemky, na ktorých je umiestnený cintorín

**§ 9**

**Spôsob, forma a miesto na zaplatenie dane**

1. Miestnu daň je možné uhradiť na základe identifikačných údajov, ktoré obdrží platiteľ od správcu dane:
2. bezhotovostným prevodom
3. poštovou poukážkou
4. hotovostným vkladom na účet správcu dane v peňažnom ústave
5. hotovostnou platbou v pokladni Obecného úradu v Dolných Otrokovciach
6. Daňovník je povinný platbu dane označiť variabilným symbolom, ktorý je uvedený v rozhodnutí.

**§ 10**

**Zrušovacie ustanovenia**

Týmto VZN sa ruší Všeobecné záväzné nariadenie Obce Dolné Otrokovce č. 1/2014 o dani z nehnuteľnosti .

**§ 11**

**Záverečné ustanovenia**

1. Pri uplatňovaní tohto VZN sa vychádzalo zo zákona NR SR č. 582/2004 Z.z. o miestnych dania ch a miestnom poplatku za komunálne odpady a drobné stavebné odpady v znení neskorších zmien a doplnkov a zákona č. 563/2009 Zb. o správe daní a o zmene a doplnení niektorých zákonov v znení neskorších zmien a doplnkov a pokiaľ v tomto VZN nie je podrobnejšia úprava, odkazuje sa na citované zákony.
2. Toto VZN nadobúda účinnosť dňom 1. januára 2016.
3. Na tomto VZN sa uznieslo Obecné zastupiteľstvo v Dolných Otrokovciach dňa 11.12.2015.
4. Zmeny a doplnky tohto VZN schvaľuje Obecné zastupiteľstvo v Dolných Otrokovciach.

Maršala Ján

Starosta obce Dolné Otrokovce